Sukladno čl. 8 i čl. 32. Pravilnika o jednostavnoj nabavi (Službeni glasnik Grada Sinja br. 8/2017),

GRAD SINJ, Dragašev prolaz 24, 21 230 Sinj, OIB: 03210055420 

koji zastupa gradonačelnik g. Miro Bulj    (u daljnjem tekstu Naručitelj)


i 

_______________________  (u daljnjem tekstu Izvođač)

sklapaju sljedeći

UGOVOR
o izvođenju radova održavanja građevina, uređaja i predmeta javne namjene  (ev.br.28/2024)
Članak 1.

Predmet ovog Ugovora je izvođenje radova održavanja građevina, uređaja i predmeta javne namjene na području Grada Sinja, u skladu  s Odlukom o odabiru najpovoljnije ponude KLASA: ________, UR. BROJ: _______ od ______. godine.
Članak 2.

Ugovor se zaključuje na vrijeme od 12 (dvanaest) mjeseci počevši od datuma sklapanja Ugovora.
Članak 3.

Naručitelj će radove održavanja koji su predmet ovog Ugovora naručivati od Izvođača dinamikom koja će ovisiti o potrebi poslova održavanja građevina, uređaja i predmeta javne namjene, a u okviru sredstava osiguranih u Proračunu Grada Sinja. 

Članak 4.

Za izvršene radove održavanja građevina, uređaja i predmeta javne namjene, Izvođač će Naručitelju ispostavljati račune po ponuđenim, nepromjenjivim jediničnim cijenama iz Troškovnika.

Ukupna cijena iz ovog Ugovora ne smije prijeći iznos procijenjene vrijednosti nabave, a konačna vrijednost  će se utvrditi na temelju stvarno izvršenih radova i uz primjenu ugovornih jediničnih cijena.

Ukupna vrijednost predmetnih radova utvrđena je na temelju jediničnih cijena iz Troškovnika koje su nepromjenjive i iznosi _________ (bez PDV-a), odnosno _______ eura (s PDV-om), a sve prema Ponudi br. ______ od dana ________ i Troškovniku za radove održavanja građevina, uređaja i predmeta javne namjene na području Grada Sinja, koji su sastavni dio ovog Ugovora o izvođenju radova održavanja građevina, uređaja i predmeta javne namjene ev.br. 28/2024.   
Naručitelj zaprima e- račune.
Naručitelj se obvezuje da će račune iz prethodnog stavka platiti u roku od 30 (trideset) dana od dana ovjere da su radovi uredno izvršeni.

Ako Naručitelj bude imao primjedbe na izvedene radove, ugovorne strane će pokušati postići dogovor, protivno će na prijedlog nadležnog Upravnog odjela, Naručitelj umanjiti račun za ovjeru računa. 
Članak 5.

Naručitelj ovlašćuje ________________________ službenika u Upravnom odjelu za komunalni sustav za obavljanje kontrole izvršenja radova održavanja građevina, uređaja i predmeta javne namjene.
Članak 6.
Izvoditelj će Naručitelju odmah po potpisu Ugovora predati bjanko zadužnicu kao jamstvo za dobro izvršene radove na na prvi viši iznos od 10% vrijednosti ugovora bez PDV-a, s rokom važenja do dana urednog izvođenja radova.
Članak 7.

Izvođač radova garantira kvalitetu izvedenih radova i obvezuje se otkloniti sve nedostatke koji bi nastali u garantnom roku od 2 (dvije) godine nakon završetka radova. 
Članak 8.

Eventualni sporovi proizašli iz primjene ovog Ugovora rješavat će se sporazumno, a ukoliko se sporazum ne bude mogao postići isti će se rješavati putem nadležnog suda.

Članak 9.

Ugovorne strane mogu sporazumno raskinuti ovaj Ugovor. Sporazum o raskidu Ugovora sklapa se u pisanom obliku i neposredno uz potpis o primitku otkaza Ugovora predaje drugoj ugovornoj strani odnosno putem preporučene pošiljke poštom.

Otkazni rok za otkaz Ugovora je 30 (trideset) dana u kojem je roku Izvođač dužan nastaviti s  obavljanjem ugovornih radova održavanja građevina, uređaja i predmeta javne namjene, s rokom važenja do dana urednog izvođenja radova na području Grada Sinja.

Članak 10.

Ovaj ugovor je zaključen u 4 (četiri) istovjetna primjerka od kojih svaka ugovorna strana zadržava 2 (dva) za svoje potrebe.

                Za Naručitelja:                                                                                        Za Izvođača:
              Gradonačelnik                                                                                            Direktor
                  Miro Bulj                                                                                             
___________________________                                             ____________________________
KLASA: 
UR. BROJ: 
Sinj, ____. godine
